Turček

Turček, hungare Turcsek [turĉek], germane Turz [turc] estas malgranda vilaĝeto kaj municipo en Slovakio.
eta|maldekstra|250ra|Turček, la plej alta sanktjohana fajrego en la mondo (Guinness-rekordo)

 Situo 
Turček situas laŭ ĉefvojo Turčianske Teplice-Kremnica, laŭ fervojo Martin-Kremnica. La lasta urbo troviĝas je 7 km.

 Historio 
Turček naskiĝis en tiu formo en 1951 pro unuiĝo de 2 vilaĝoj menciitaj pli sube. Ĝis Traktato de Trianon la ambaŭ komunumoj apartenis al Hungara reĝlando, al Turóc, al distrikto de Stubnyafürdő, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Turček 716 homoj, (603 slovakoj, 93 germanoj).

 Malsupra Turĉek (Alsóturcsek/Dolný Turček) 
La unua mencio okazis pri tiu ĉi vilaĝo en 1371 en latina formo "Thurczia Inferior". La germana formo "Niderturcz" aperis en 1371. En 1784 515 vilaĝanoj loĝis en 42 domoj, en 1828 550 vilaĝanoj loĝis en 49 domoj. En 1849 batalo okazis inter Habsburgoj kaj hungaroj. En 1910 laŭ la popolnombrado vivis en Alsóturcsek 765 homoj, (plejparte germanoj).

 Supra Turĉek (Felsőturcsek/Horný Turček) 
La unua mencio okazis pri tiu ĉi vilaĝo same en 1371 en latina formo "Thurczia". La germana formo "Oberturz" aperis en 1552, la hungara "Turcschek" en 1786. En 1784 570 vilaĝanoj loĝis en 54 domoj, en 1828 577 vilaĝanoj loĝis en 55 domoj. En 1910 laŭ la popolnombrado vivis en Felsőturcsek 881 homoj, (plejparte germanoj).

 Vidindaĵoj 
 kapelo en la iama Alsóturcsek de 1901
 akvorezervujo de 1996

Kategorio:Municipoj en distrikto Turčianske Teplice